Til dyreskue i Hjørring lørdag blev Nordjyllands Bedste Bonderøve kåret, og de er stolte af deres nye titel.

Der er ingen skam i at være en bonderøv. I hvert fald ikke hvis man spørger de tre gæve gutter fra Dronninglund Landbo Ungdom, som vandt titlen som Nordjyllands Bedste Bonderøve ved dyreskue i Hjørring lørdag. William Johansen, René Lynge og Frederik Nielsen havde ikke trænet meget op til konkurrencen, men de gik ben hårdt efter at vinde den. I finalen skulle de først trille med rundballer, derefter skulle de flytte 500 liter vand med en minilæsser. Den sidste disciplin gik ud på at flytte halmballer, og herefter fik de titlen som Nordjyllands Bedste Bonderøve. Og de tre venner har da også planer om, at fejre sejren som ægte bonderøve med en øl eller ti. Målet for dyreskuet i Hjørring er at nå op på over 30.000 besøgende. Maskinudstillingen er blevet udvidet med 4000 kvadratmeter og også dyreudstillingerne er også vokset.